nibzard/narodne-novine-full-text-markdown huggingface dataset:
### NN 27/2017 (24.3.2017.), Pravilnik o izmjenama i dopunama Pravilnika o vojnim odorama

Ministarstvo obrane

611

Na temelju članka 23. stavka 2. Zakona o službi u Oružanim snagama Republike Hrvatske (»Narodne novine«, br. 73/13, 75/15 i 50/16), na prijedlog načelnika Glavnog stožera Oružanih snaga Republike Hrvatske, donosim

PRAVILNIK

O IZMJENAMA I DOPUNAMA PRAVILNIKA O VOJNIM ODORAMA

Članak 1.

U Pravilniku o vojnim odorama (»Narodne novine« br. 133/14) u članku 1. iza stavka 1. dodaje se novi stavak 2. koji glasi:

»(2) Predsjednik Republike i ministar obrane mogu nositi vojnu odoru i dijelove vojne odore i na njima isticati značku ili oznaku s propisanim znakom Predsjednika Republike ili ministra obrane u prigodama posjeta Oružanim snagama, za vrijeme vježbi u Republici Hrvatskoj, kao i tijekom službenih posjeta pripadnicima Oružanih snaga u operacijama i drugim aktivnostima u inozemstvu.«

Dosadašnji stavak 2. postaje stavak 3.

Članak 2.

U članku 7. iza stavka 3. dodaju se stavci 4. i 5. koji glase:

»(4) Osobe iz stavka 1. ovoga članka mogu kupovati vojne odore odnosno dijelove vojnih odora grane koje su nosili prije umirovljenja ili časnog otpusta iz Oružanih snaga.

(5) Kod svake kupnje odora ili dijelova odora osobe iz stavka 4. ovoga članka dužne su djelatnicima specijaliziranog dućana za prodaju vojnih odora potvrditi svoj status (časno otpušten/umirovljen) rješenjem o prestanku službe uz predočenje osobne iskaznice.«

Članak 3.

U članku 36. stavak 2. mijenja se i glasi:

»(2) Male oznake odlikovanja i medalja iz stavka 1. ovoga članka po redoslijedu važnosti uvijek se nose nakon odlikovanja i medalja Republike Hrvatske.«

Članak 4.

U prilogu »VOJNE OZNAKE I ZNAČKE ORUŽANIH SNAGA« mijenja se točka 1. i glasi:

»Zastava Republike Hrvatske s natpisom »HRVATSKA« je zastava Republike Hrvatske u umanjenom mjerilu s natpisom »HRVATSKA« ispod zastave. Oznaka za prikrivnu odoru, tkana ili vezena u stvarnim bojama izrađuje se u veličini 65x45 mm sa zlatnim rubom. Zastava unutar oznake je u omjeru 2:1. Slova natpisa »HRVATSKA« su fonta ARIAL visine 8 mm, bijele boje na zelenoj podlozi. Oznaka se nosi samo na prikrivnoj odori. Oznaka zastave za košulju dugih i kratkih rukava i vestu službene odore, tkana ili vezena u stvarnim bojama izrađuje se u veličini 52x27 mm sa zlatnim rubom bez natpisa »HRVATSKA«.

![](/files/_web/sluzbeni-dio/2017/129735/images/3112.jpg)

Iznimno od točke I. kada se pripadnici Oružanih snaga Repub­like Hrvatske nalaze u operacijama i drugim aktivnostima u inozemstvu koriste natpis »CROATIA«.

![](/files/_web/sluzbeni-dio/2017/129735/images/3103.jpg)

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 023-03/17-04/4

Urbroj: 512-01-17-13

Zagreb, 9. ožujka 2017.

Potpredsjednik
 Vlade Republike Hrvatske
 i ministar obrane
 Damir Krstičević, v. r.
### NN 27/2017 (24.3.2017.), Naredba o mjerama za sprječavanje pojave i širenja influence ptica na području Republike Hrvatske

MINISTARSTVO POLJOPRIVREDE

615

Na temelju članka 11. stavak 8. Zakona o veterinarstvu (»Narodne novine«, br. 82/13 i 148/13) ministar poljoprivrede donosi

NAREDBU

O MJERAMA ZA SPRJEČAVANJE POJAVE I ŠIRENJA INFLUENCE PTICA NA PODRUČJU REPUBLIKE HRVATSKE

Članak 1.

Radi sprječavanja pojave i širenja influence ptica na području cijele Republike Hrvatske određuju se sljedeće mjere:

1. Obavezno je držanje peradi i pernate divljači u uzgoju u ograđenim prostorima na način da je onemogućen svaki kontakt s divljim pticama

2. Obavezno je držanje pataka, gusaka i drugih ptica vodarica odvojeno od ostalih životinja

3. Obavezno je držanje hranilica i pojilica za perad i pernatu divljač i ptice u zatočeništvu u zatvorenim ili natkrivenim prostorima u kojima je spriječeno slijetanje divljih ptica i kontakti divljih ptica s hranom i vodom

4. Zabranjena je opskrba peradi, pernate divljači i ptica u zatočeništvu vodom iz spremnika površinskih voda kojima imaju pristup divlje ptice

5. Zabranjena je uporaba vanjskih spremnika vode za perad, pernatu divljač i ptice u zatočeništvu osim ako su dovoljno zaštićeni od divljih ptica vodarica

6. Obavezno je skladištenje hrane za perad, pernatu divljači i ptice u zatočeništvu na način da je zaštićena od divljih ptica i drugih životinja

7. Obavezno je prijavljivanje svih promjena zdravstvenog stanja i ponašanja peradi, pernate divljači i ptica u zatočeništvu

8. Obavezna je prijava uginuća te svakog kontakta peradi, pernate divljači i ptica u zatočeništvu s moguće zaraženima, nadležnoj veterinarskoj organizaciji

9. Obavezno je držanje peradi i pernate divljači na sajmovima, tržnicama, izložbama, priredbama i kulturnim događanjima u zatvorenim prostorima ili zatvorenim nastambama bez mogućnosti kontakta s drugim životinjama i divljim pticama

10. Obavezno je osiguravanje i održavanje higijenskih uvjeta i biosigurnosnih mjera na svim objektima za uzgoj i držanje peradi, pernate divljači i ptica u zatočeništvu te na sajmovima, tržnicama, izložbama, priredbama i kulturnim događanjima, odnosno na svim lokacijama na kojima perad, pernata divljač i ptice u zatočeništvu privremeno borave.

Članak 2.

U zaraženim i ugroženim područjima provode se mjere propisane Pravilnikom o mjerama za suzbijanje i kontrolu influence ptica (»Narodne novine«, br. 131/06).

Članak 3.

Stupanjem na snagu ove Naredbe prestaje važiti Naredba o mjerama za sprječavanje pojave i širenja influence ptica na području Republike Hrvatske (»Narodne novine«, br. 5/17) i Naredba o izmjeni i dopuni Naredbe o mjerama za sprječavanje pojave i širenja influence ptica na području Republike Hrvatske (»Narodne novine«, br. 13/17).

Članak 4.

Ova Naredba stupa na snagu prvoga dana od dana objave u »Narodnim novinama«.

Klasa: 322-02/16-01/149

Urbroj: 525-10/0547-17-14

Zagreb, 16. ožujka 2017.

Ministar poljoprivrede
 Tomislav Tolušić, dipl. iur., v. r.
### NN 27/2017 (24.3.2017.), Uredba o izmjenama i dopuni Uredbe o postupku, načinu polaganja i Programu državnog stručnog ispita

VLADA REPUBLIKE HRVATSKE

594

Na temelju članka 57. stavka 2. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13 i 138/15 – Odluka Ustavnog suda Republike Hrvatske), Vlada Republike Hrvatske je na sjednici održanoj 23. ožujka 2017. godine donijela

UREDBU

O IZMJENAMA I DOPUNI UREDBE O POSTUPKU, NAČINU POLAGANJA I PROGRAMU DRŽAVNOG STRUČNOG ISPITA

Članak 1.

U Uredbi o postupku, načinu polaganja i Programu državnog stručnog ispita (»Narodne novine«, br. 61/06, 145/12, 1/14, 11/15 i 124/15), u članku 2. iza stavka 2. dodaje se stavak 3. koji glasi:

»Odredbe ove Uredbe primjenjuju se i na kandidate koji su na stručnom osposobljavanju za rad bez zasnivanja radnog odnosa, kada im je posebnim propisom omogućeno polaganje Ispita.«.

Članak 2.

U članku 6. stavak 1. mijenja se i glasi:

»Zahtjev za podnošenje prijave za polaganje Ispita podnosi se čelniku državnog tijela (u daljnjem tekstu: čelnik tijela) u kojem je službenik zaposlen, odnosno u kojem se osoba nalazi na stručnom osposobljavanju bez zasnivanja radnog odnosa.«.

Članak 3.

Članak 7. mijenja se i glasi:

»Prijava za polaganje Ispita je podnesena u roku ako je zaprimljena u središnjem tijelu državne uprave nadležnom za službeničke odnose najkasnije dva mjeseca prije isteka roka u kojem je osoba dužna položiti Ispit.«.

Članak 4.

U članku 10. stavku 2. riječi: »petnaest dana« zamjenjuju se riječima: »osam dana«.

Članak 5.

Članak 29. mijenja se i glasi:

»Članovi Komisije imenuju se iz reda službenika i drugih osoba koje imaju završen najmanje diplomski sveučilišni studij ili specijalistički diplomski stručni studij upravne, pravne ili druge odgovarajuće struke u odnosu na područje ispitivanja, te najmanje sedam godina radnog iskustva ostvarenog u navedenom stupnju obrazovanja i struci.

Član Komisije iz reda službenika mora imati položen Ispit i najmanju ocjenu radne uspješnosti »primjeran« u prethodnom razdoblju od tri godine.

Član Komisije koji nema status službenika mora pored uvjeta iz stavka 1. ovoga članka imati istaknute rezultate u radu u području za koje će provoditi Ispit i ne može biti osoba kod koje postoje zakonske zapreke za prijam u državnu službu prema odredbama posebnog propisa kojim se uređuje radnopravni status službenika.«.

Članak 6.

U članku 32. stavak 3. mijenja se i glasi:

»Tajnik Komisije imenuje se iz reda službenika središnjeg tijela državne uprave nadležnog za službeničke odnose koji ima najmanje srednju stručnu spremu, položen Ispit, tri godine radnog iskustva, najmanju ocjenu radne uspješnosti »primjeran« u prethodnom razdoblju od godine dana i organizacijske sposobnosti.«.

Članak 7.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/17-03/30

Urbroj: 50301-24/04-17-2

Zagreb, 23. ožujka 2017.

Predsjednik
 mr. sc. Andrej Plenković, v. r.
### NN 27/2017 (24.3.2017.), Odluka o izmjenama Odluke o pokretanju projekta e-Poslovanje

VLADA REPUBLIKE HRVATSKE

596

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 23. ožujka 2017. godine donijela

ODLUKU

O IZMJENAMA ODLUKE O POKRETANJU PROJEKTA e-POSLOVANJE

I.

U Odluci o pokretanju projekta e-Poslovanje (»Narodne novine«, broj 70/16), u točki V. stavak 4. briše se.

II.

Točka VII. mijenja se i glasi:

»Međusobni odnosi između Vlade Republike Hrvatske i Agencije za podršku informacijskim sustavima i informacijskim tehnologijama d.o.o., te Financijske agencije, u izvršavanju poslova sukladno ovoj Odluci uredit će se posebnim ugovorima za razdoblje od tri godine, a koji ugovori će se sklopiti u roku od 30 dana od dana sklapanja ugovora o dodjeli bespovratnih sredstava Ministarstvu uprave iz Europskog socijalnog fonda.

Financijska agencija će pripremiti nadogradnju funkcionalnosti identifikacije i autentifikacije poslovnih subjekata za integraciju sa sastavnicama projekta e-Poslovanje u roku od 90 dana od sklapanja posebnog ugovora iz stavka 1. ove točke između Vlade Republike Hrvatske i Financijske agencije.

Ovlašćuje se ministar uprave da, uz prethodnu suglasnost Vlade Republike Hrvatske, potpiše ugovor između Vlade Republike Hrvatske i Agencije za podršku informacijskim sustavima i informacijskim tehnologijama d.o.o., te Vlade Republike Hrvatske i Financijske agencije o međusobnim odnosima iz stavka 1. ove točke.«.

III.

Točka IX. mijenja se i glasi.

»Zadužuje se Ministarstvo uprave da, do 30. lipnja 2017. godine, napravi analizu važećih propisa iz područja elektroničke uprave i predloži daljnje mjere u provedbi projekta e-Poslovanje.«.

IV.

Točka X. mijenja se i glasi:

»Sredstva za realizaciju projekta e-Poslovanje osigurana su iz Europskog socijalnog fonda, a sredstva za sufinanciranje osigurana su na proračunskim stavkama Ministarstva uprave za 2017. godinu i predviđena su u projekcijama za 2018. i 2019. godinu.«.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/81

Urbroj: 50301-24/04-17-2

Zagreb, 23. ožujka 2017.

Predsjednik
 mr. sc. Andrej Plenković, v. r.
### NN 27/2017 (24.3.2017.), Odluka o dopuni Odluke o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

620

Na osnovi članka 26. točke 22. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) i članka 101. stavka 1. podstavka 5. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 156/13., 11/14., 12/14. – ispravak, 34/14., 54/14., 66/14., 74/14., 106/14., 133/14., 157/14., 25/15., 36/15., 69/15., 79/15., 82/15. – ispravak, 91/15., 91/15. – ispravak, 116/15. i 124/15. – ispravak, 139/15., 141/15. – ispravak, 28/16. i 90/16. – ispravak) Upravno vijeće Hrvatskog zavoda za zdravstveno osiguranje na 3. sjednici održanoj 23. ožujka 2017. godine donijelo je

ODLUKU

O DOPUNI ODLUKE O UTVRĐIVANJU POPISA POSEBNO SKUPIH LIJEKOVA UTVRĐENIH ODLUKOM O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Popisa posebno skupih lijekova utvrđenih Odlukom o utvrđivanju osnovne liste lijekova Hrvatskog zavoda za zdravstveno osiguranje (»Narodne novine«, broj 11/16., 16/16. – ispravak, 53/16., 90/16. i 12/17.) u tablici 1. iz članka 1. stavka 2. dodaje se nova šifra anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina i pakiranje lijeka |
| J05AX69 161 | sofosbuvir+ velpatasvir | Epclusa | tbl film obl. 28x(400 mg  + 100 mg) |

«.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 025-04/17-01/36

Urbroj: 338-01-01-17-01

Zagreb, 23. ožujka 2017.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 28/2017 (29.3.2017.), Popis priznatih prirodnih mineralnih voda i prirodnih izvorskih voda koje se crpe iz tla Republike Hrvatske ili države koja nije članica Europske unije

Ministarstvo poljoprivrede

645

Na temelju članaka 23. i 36. Pravilnika o prirodnim mineralnim, prirodnim izvorskim i stolnim vodama (»Narodne novine«, broj 48/15) Ministarstvo poljoprivrede objavljuje

POPIS

PRIZNATIH PRIRODNIH MINERALNIH VODA I PRIRODNIH IZVORSKIH VODA KOJE SE CRPE IZ TLA REPUBLIKE HRVATSKE ILI DRŽAVE KOJA NIJE ČLANICA EUROPSKE UNIJE

I. POPIS PRIZNATIH PRIRODNIH MINERALNIH VODA

|  |  |  |  |
| --- | --- | --- | --- |
| Trgovački naziv proizvoda | Naziv izvora | Mjesto korištenja izvora | Zemlja  podrijetla |
| JAMNICA | Janino vrelo | Pisarovina | Republika Hrvatska |
| JANA | Sveta Jana | Gorica  Svetojanska | Republika Hrvatska |
| KALNIČKA | Kalnička | Apatovec | Republika Hrvatska |
| STUDENAC | Grofova vrela | Lipik | Republika Hrvatska |
| LIPIČKI STUDENAC | Antunovo vrelo | Lipik | Republika Hrvatska |
| SARAJEVSKI KISELJAK | Vrelo Park (B4) | Kiseljak | Republika Bosna i Hercegovina |
| MIVELA-Mg | Mivela-1 | Veluće | Republika Srbija |

II.

Popis svih priznatih mineralnih voda koje se mogu nalaziti na tržištu Europske unije objavljuje Europska komisija u Službenom listu Europske unije pod nazivom »Lista prirodnih mineralnih voda priznatih u državama članicama Europske unije« (List of natural mineral waters recognised by Member States, Official Journal of the European Union).

III. POPIS PRIZNATIH PRIRODNIH IZVORSKIH VODA

|  |  |  |  |
| --- | --- | --- | --- |
| Trgovački naziv proizvoda | Naziv izvora | Mjesto korištenja izvora | Zemlja  podrijetla |
| CETINA | Cetina | Civljane | Republika Hrvatska |
| GODA | Goda | Ličko Lešće | Republika Hrvatska |
| KALA | Kala | Apatovec | Republika Hrvatska |
| RINA | Rina III | Raduč, Lovinac | Republika Hrvatska |
| SANTA | Krupa | Krupa, Kaštel Žegarski | Republika Hrvatska |
| STUDENA | Studena | Lipik | Republika Hrvatska |
| SVETI ROK | Sveti Rok | Sveti Rok | Republika Hrvatska |
| VIVA | Ljuta | Gruda, Konavle | Republika Hrvatska |
| NEVRA | Nevra | Deževice | Republika Bosna i Hercegovina |

IV.

Objavom ovog Popisa prestaje važiti Popis priznatih prirodnih mineralnih voda i prirodnih izvorskih voda koje se crpe iz tla Repub­like Hrvatske ili države koja nije članica Europske unije (»Narodne novine«, broj 6/16).

V.

Ovaj Popis stupa na snagu dan nakon dana objave u »Narodnim novinama«.

Klasa: 310-27/17-01/03

Urbroj: 525-09/1229-17-1

Zagreb, 15. ožujka 2017.

Ministar poljoprivrede
 Tomislav Tolušić, dipl. iur., v. r.
### NN 28/2017 (29.3.2017.), Odluka o lokalnim porezima i o prirezu porezu na dohodak Grada Zagreba

Grad Zagreb

654

Na temelju članaka 42. stavka 1. Zakona o lokalnim porezima (»Narodne novine« 115/16) i članka 41. točke 2. Statuta Grada Zagreba (Službeni glasnik Grada Zagreba 23/16), Gradska skupština Grada Zagreba, na 51. sjednici, 21. ožujka 2017., donijela je

ODLUKU

O LOKALNIM POREZIMA I O PRIREZU POREZU NA DOHODAK

I. OPĆA ODREDBA

Članak 1.

Ovom se odlukom utvrđuju lokalni porezi koji su izvori prihoda Grada Zagreba, stope prireza porezu na dohodak i poreza na potrošnju, visina poreza na kuće za odmor te nadležno porezno tijelo za utvrđivanje i naplatu poreza na nasljedstva i darove, poreza na potrošnju i poreza na kuće za odmor.

II. VRSTE POREZA

Članak 2.

Lokalni porezi Grada Zagreba su:

1. porez na nasljedstva i darove,

2. porez na cestovna motorna vozila,

3. porez na automate za zabavne igre,

4. prirez porezu na dohodak,

5. porez na potrošnju,

6. porez na kuće za odmor.

Članak 3.

Visina poreza, porezni obveznik, porezna osnovica te način obračuna i plaćanja poreza na nasljedstva i darove, poreza na cestovna motorna vozila i poreza na automate za zabavne igre propisani su zakonom kojim se uređuju lokalni porezi.

Prirez porezu na dohodak

Članak 4.

Prirez porezu na dohodak plaća se po stopi od 18%.

Porez na potrošnju

Članak 5.

Porez na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima plaća se po stopi od 2%.

Porez na kuće za odmor

Članak 6.

Porez na kuće za odmor plaća se 15,00 kuna po jednom četvornom metru korisne površine kuće za odmor.

III. UTVRĐIVANJE I NAPLATA

Članak 7.

Poslove utvrđivanja i naplate poreza na nasljedstva i darove, poreza na potrošnju i poreza na kuće za odmor obavljat će Ministarstvo financija, Porezna uprava.

Članak 8.

Obračunavanje i plaćanje lokalnih poreza i prireza porezu na dohodak nadziru i ovlašteni djelatnici upravnih tijela Grada Zagreba.

IV. PRIJELAZNE I ZAVRŠNE ODREDBE

Članak 9.

Stupanjem na snagu ove odluke prestaje važiti Odluka o gradskim porezima i o prirezu porezu na dohodak (Službeni glasnik Grada Zagreba 16/01, 19/01 – ispr. i 22/15 i »Narodne novine« 87/01, 103/01 – ispr. i 121/15).

Članak 10.

Odredbe ove odluke koje se odnose na porez na kuće za odmor prestaju važiti 1. siječnja 2018.

Članak 11.

Ova odluka stupa na snagu osmoga dana od dana objave u Službenom glasniku Grada Zagreba, osim odredbi o prirezu porezu na dohodak, koje stupaju na snagu prvoga dana u mjesecu nakon mjeseca objave u »Narodnim novinama«.

Ova će odluka biti objavljena u »Narodnim novinama«.

Klasa: 021-05/17-01/76

Urbroj: 251-01-05-17-8

Zagreb, 21. ožujka 2017.

Predsjednik
 Gradske skupštine
 dr. sc. Andrija Mikulić, v. r.
### NN 28/2017 (29.3.2017.), Odluka o dodjeli odlikovanja Velereda kralja Tomislava s lentom i Velikom Danicom Njegovom Visočanstvu Šeiku Sabahu Al-Ahmad Al-Jaber Al-Sabahu

PREDSJEDNICA REPUBLIKE HRVATSKE

625

Na temelju članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 –
 Odluka Ustavnog suda Republike Hrvatske) i članka 2., 3. i 7. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Veleredom kralja Tomislava s lentom i Velikom Danicom, za iznimne zasluge u unaprjeđenju sveobuhvatnih odnosa i razvitku uzajamne suradnje između Republike Hrvatske i Države Kuvajta te promicanju trajnog prijateljstva i čvrstog partnerstva hrvatskog i kuvajtskog naroda, odlikuje se

Njegovo Visočanstvo Šeik SABAH AL-AHMAD AL-JABER
 AL-SABAH.

Klasa: 060-04/17-01/01

Urbroj: 71-06-04/6-17-01

Zagreb, 1. veljače 2017.

Predsjednica
 Republike Hrvatske
 Kolinda Grabar-Kitarović, v. r.
### NN 28/2017 (29.3.2017.), Odluka o dodjeli odlikovanja Reda kneza Branimira s ogrlicom Njezinoj Ekscelenciji Deng Ying

PREDSJEDNICA REPUBLIKE HRVATSKE

626

Na temelju članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Branimira s ogrlicom, za izniman doprinos razvijanju dobrih odnosa između Republike Hrvatske i Narodne Repub­like Kine, odlikuje se

Njezina Ekscelencija DENG YING.

Klasa: 060-04/17-06/01

Urbroj: 71-06-04/6-17-01

Zagreb, 1. veljače 2017.

Predsjednica
 Republike Hrvatske
 Kolinda Grabar-Kitarović, v. r.
### NN 28/2017 (29.3.2017.), Odluka o dodjeli odlikovanja Reda Danice hrvatske s likom Ruđera Boškovića prof. dr. sc. Damiru (Mihovil) Eljugi

PREDSJEDNICA REPUBLIKE HRVATSKE

627

Na temelju članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06) a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Danice hrvatske s likom Ruđera Boškovića za osobite zasluge za znanost, visoko obrazovanje i dugogodišnje promicanje prevencije i ranog otkrivanja raka u Republici Hrvatskoj i u svijetu, odlikuje se

prof. dr. sc. DAMIR (Mihovil) ELJUGA.

Klasa: 060-03/17-13/01

Urbroj: 71-06-04/6-17-01

Zagreb, 20. siječnja 2017.

Predsjednica
 Republike Hrvatske
 Kolinda Grabar-Kitarović, v. r.
### NN 28/2017 (29.3.2017.), Odluka o dodjeli odlikovanja Reda Danice hrvatske s likom Katarine Zrinske Stjepanu (Nikola) Biletiću

PREDSJEDNICA REPUBLIKE HRVATSKE

628

Na temelju članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06) a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Danice hrvatske s likom Katarine Zrinske, za osobite zasluge za dugogodišnju socijalnu i humanitarno-karitativnu skrb te promicanje moralnih društvenih vrednota, odlikuje se

STJEPAN (Nikola) BILETIĆ.

Klasa: 060-03/17-13/02

Urbroj: 71-06-04/6-17-01

Zagreb, 15. ožujka 2017.

Predsjednica
 Republike Hrvatske
 Kolinda Grabar-Kitarović, v. r.
### NN 28/2017 (29.3.2017.), Odluka o dodjeli odlikovanja Reda hrvatskog pletera Umbertu Zuballi

PREDSJEDNICA REPUBLIKE HRVATSKE

629

Na temelju članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06) a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuje se

UMBERTO ZUBALLI.

Klasa: 060-04/17-16/01

Urbroj: 71-06-04/6-17-01

Zagreb, 20. siječnja 2017.

Predsjednica
 Republike Hrvatske
 Kolinda Grabar-Kitarović, v. r.
### NN 28/2017 (29.3.2017.), Odluka o dodjeli priznanja Povelje Republike Hrvatske Hrvatskoj ligi protiv raka

PREDSJEDNICA REPUBLIKE HRVATSKE

630

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI PRIZNANJA

Povelja Republike Hrvatske, za osobite zasluge u promicanju prevencije i ranog otkrivanja raka, edukacije i kontinuiranog poboljšavanja kvalitete života i palijativne skrbi oboljelih i članova njihovih obitelji, a u prigodi 50. obljetnice osnivanja i djelovanja, dodjeljuje se

HRVATSKOJ LIGI PROTIV RAKA.

Klasa: 061-01/17-01/01

Urbroj: 71-06-04/6-17-01

Zagreb, 20. siječnja 2017.

Predsjednica
 Republike Hrvatske
 Kolinda Grabar-Kitarović, v. r.
### NN 28/2017 (29.3.2017.), Odluka o dodjeli priznanja Povelje Republike Hrvatske Savezu hrvatskih društava u Kraljevini Švedskoj

PREDSJEDNICA REPUBLIKE HRVATSKE

631

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI PRIZNANJA

Povelja Republike Hrvatske, za osobite i višegodišnje zasluge u promicanju hrvatske baštine, jezika i kulture te očuvanja hrvatskog identiteta u radu krovne udruge državljana Republike Hrvatske u Kraljevini Švedskoj, dodjeljuje se

SAVEZU HRVATSKIH DRUŠTAVA U KRALJEVINI ŠVEDSKOJ.

Klasa: 061-01/17-01/02

Urbroj: 71-06-04/6-17-01

Zagreb, 15. ožujka 2017.

Predsjednica
 Republike Hrvatske
 Kolinda Grabar-Kitarović, v. r.
### NN 28/2017 (29.3.2017.), Odluka o dodjeli priznanja Povelje Republike Hrvatske za osobite i višegodišnje zasluge u promicanju hrvatske baštine, jezika, kulture i sporta

PREDSJEDNICA REPUBLIKE HRVATSKE

632

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI PRIZNANJA

Povelja Republike Hrvatske, za osobite i višegodišnje zasluge u promicanju hrvatske baštine, jezika, kulture i sporta te očuvanja hrvatskog identiteta u Kraljevini Švedskoj, dodjeljuje se

HRVATSKOM KULTURNOM DRUŠTVU »MATIJA GUBEC« – STOCKHOLM,

HRVATSKOM DRUŠTVU »VELEBIT« – GÖTEBORG,

HRVATSKOM ŠPORTSKOM KULTURNOM DRUŠTVU »CROATIA – KATARINA ZRINSKI« – GÖTEBORG,

HRVATSKOM KULTURNOM DRUŠTVU »JADRAN« – MALMÖ,

NOGOMETNOM KLUBU »CROATIA MALMÖ« – MALMÖ.

Klasa: 061-01/17-01/03

Urbroj: 71-06-04/6-17-01

Zagreb, 15. ožujka 2017.

Predsjednica
 Republike Hrvatske
 Kolinda Grabar-Kitarović, v. r.
### NN 28/2017 (29.3.2017.), Dodjela Povelje zahvalnosti Svetoj Stolici

PREDSJEDNICA REPUBLIKE HRVATSKE

633

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst), prigodom 25. obljetnice međunarodnog priznanja Republike Hrvatske, dodjeljujem

POVELJU ZAHVALNOSTI

SVETOJ STOLICI

za osobitu ulogu u stvaranju moderne i suvremene hrvatske države te izniman doprinos u međunarodnom priznanju Republike Hrvatske.

Posebnu zahvalnost odajem papi sv. Ivanu Pavlu II. te kardinalima Angelu Sodanu, Jean-Louisu Tauranu i Franji Kuhariću.

Klasa: 061-01/17-06/01

Urbroj: 71-06-04/6-17-01

Zagreb, 15. siječnja 2017.

Predsjednica
 Republike Hrvatske
 Kolinda Grabar-Kitarović, v. r.
### NN 28/2017 (29.3.2017.), Dodjela Povelje zahvalnosti za osobitu ulogu u stvaranju moderne i suvremene hrvatske države te izniman doprinos u međunarodnom priznanju Republike Hrvatske

PREDSJEDNICA REPUBLIKE HRVATSKE

634

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst), prigodom 25. obljetnice međunarodnog priznanja Republike Hrvatske, dodjeljujem

POVELJU ZAHVALNOSTI

za osobitu ulogu u stvaranju moderne i suvremene Hrvatske države te izniman doprinos u međunarodnom priznanju Republike Hrvatske

HELMUTU KOHLU, kancelaru Savezne Republike Njemačke

HANS-DIETRICHU GENSCHERU, ministru vanjskih poslova i vicekancelaru Savezne Republike Njemačke

ALOISU MOCKU, ministru vanjskih poslova Republike Austrije

FRANCESCU COSSIGI, predsjedniku Talijanske Republike

ALOJZU PETERLEU, predsjedniku Vlade Republike Slovenije

JÓZSEFU ANTALLU, predsjedniku Vlade Mađarske

ALAINU FINKIELKRAUTU, filozofu

BARUNICI MARGARET THATCHER, predsjednici Vlade Ujedinjenog Kraljevstva Velike Britanije i Sjeverne Irske

UFFEU ELLEMANN-JENSENU, ministru vanjskih poslova Kraljevine Danske

JÓNU BALDVINU HANNIBALSSONU, ministru vanjskih poslova Islanda.

Klasa: 061-01/17-06/03

Urbroj: 71-06-04/6-17-01

Zagreb, 15. siječnja 2017.

Predsjednica
 Republike Hrvatske
 Kolinda Grabar-Kitarović, v. r.
### NN 28/2017 (29.3.2017.), Rješenje o razrješenju pomoćnice ministra zaštite okoliša i prirode

Vlada Republike Hrvatske

636

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 23. ožujka 2017. godine donijela

RJEŠENJE

O RAZRJEŠENJU POMOĆNICE MINISTRA ZAŠTITE OKOLIŠA I PRIRODE

Razrješuje se mr. sc. MARIJA ŠĆULAC DOMAC dužnosti pomoćnice ministra zaštite okoliša i prirode, na osobni zahtjev, s danom 20. ožujka 2017. godine.

Klasa: 080-02/17-02/65

Urbroj: 5030115/1-17-03

Zagreb, 23. ožujka 2017.

Predsjednik
 mr. sc. Andrej Plenković, v. r.
### NN 28/2017 (29.3.2017.), Rješenje o razrješenju člana Upravnog vijeća Hrvatskog centra za zadružno poduzetništvo

VLADA REPUBLIKE HRVATSKE

637

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 54.a stavka 1. Zakona o zadrugama (»Narodne novine«, br. 34/11, 125/13 i 76/14), Vlada Republike Hrvatske je na sjednici održanoj 23. ožujka 2017. godine donijela

RJEŠENJE

O RAZRJEŠENJU ČLANA UPRAVNOG VIJEĆA HRVATSKOG CENTRA ZA ZADRUŽNO PODUZETNIŠTVO

Razrješuje se mr. sc. DAVOR HUŠKA dužnosti člana Upravnog vijeća Hrvatskog centra za zadružno poduzetništvo, na koju je imenovan kao predstavnik ministarstva nadležnog za regionalni razvoj.

Klasa: 080-02/17-02/90

Urbroj: 5030115/1-17-02

Zagreb, 23. ožujka 2017.

Predsjednik
 mr. sc. Andrej Plenković, v. r.
### NN 28/2017 (29.3.2017.), Rješenje o imenovanju članice Upravnog vijeća Hrvatskog centra za zadružno poduzetništvo

VLADA REPUBLIKE HRVATSKE

638

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 54.a stavka 1. Zakona o zadrugama (»Narodne novine«, br. 34/11, 125/13 i 76/14), Vlada Republike Hrvatske je na sjednici održanoj 23. ožujka 2017. godine donijela

RJEŠENJE

O IMENOVANJU ČLANICE UPRAVNOG VIJEĆA HRVATSKOG CENTRA ZA ZADRUŽNO PODUZETNIŠTVO

Imenuje se KATICA MIŠKOVIĆ članicom Upravnog vijeća Hrvatskog centra za zadružno poduzetništvo, kao predstavnica ministarstva nadležnog za regionalni razvoj.

Klasa: 080-02/17-01/125

Urbroj: 5030115/1-17-02

Zagreb, 23. ožujka 2017.

Predsjednik
 mr. sc. Andrej Plenković, v. r.
### NN 28/2017 (29.3.2017.), Rješenje o razrješenju predsjednika Upravnog vijeća Kliničkog bolničkog centra Split

VLADA REPUBLIKE HRVATSKE

639

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 57. stavka 4. Zakona o zdravstvenoj zaštiti (»Narodne novine«, br. 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 70/16), Vlada Republike Hrvatske je na sjednici održanoj 23. ožujka 2017. godine donijela

RJEŠENJE

O RAZRJEŠENJU PREDSJEDNIKA UPRAVNOG VIJEĆA KLINIČKOG BOLNIČKOG CENTRA SPLIT

Razrješuje se ANTE MIHANOVIĆ dužnosti predsjednika Upravnog vijeća Kliničkog bolničkog centra Split, na osobni zahtjev.

Klasa: 080-02/17-02/82

Urbroj: 5030115/1-17-02

Zagreb, 23. ožujka 2017.

Predsjednik
 mr. sc. Andrej Plenković, v. r.
### NN 28/2017 (29.3.2017.), Rješenje o imenovanju predsjednika Upravnog vijeća Kliničkog bolničkog centra Split

VLADA REPUBLIKE HRVATSKE

640

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 57. stavka 4. Zakona o zdravstvenoj zaštiti (»Narodne novine«, br. 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 70/16), Vlada Republike Hrvatske je na sjednici održanoj 23. ožujka 2017. godine donijela

RJEŠENJE

O IMENOVANJU PREDSJEDNIKA UPRAVNOG VIJEĆA KLINIČKOG BOLNIČKOG CENTRA SPLIT

Imenuje se prof. dr. sc. NEVEN LJUBIČIĆ, dr. med., predsjednikom Upravnog vijeća Kliničkog bolničkog centra Split.

Klasa: 080-02/17-01/138

Urbroj: 5030115/1-17-02

Zagreb, 23. ožujka 2017.

Predsjednik
 mr. sc. Andrej Plenković, v. r.
### NN 28/2017 (29.3.2017.), Odluka o katastarskoj izmjeri na području Općine Drenje za katastarsku općinu Potnjani

Državna geodetska uprava

650

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/2007, 152/2008, 124/2010, 56/2013 i 121/16) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE DRENJE ZA KATASTARSKU OPĆINU POTNJANI

I.

U svrhu izrade katastra nekretnina i obnove zemljišne knjige na području Općine Drenje za katastarsku općinu Potnjani provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka izabrana za izvršavanje poslova na katastarskoj izmjeri.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke izabrane za izvršavanje poslova na katastarskoj izmjeri, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Općine Drenje za katastarsku općinu Potnjani dužni su do 15. svibnja 2017. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Općine Drenje za katastarsku općinu Potnjani dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Osijek – Odjel za katastar nekretnina Đakovo i tvrtka Geodetski zavod d.d., Split, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/17-04/02

Urbroj: 541-03-01-01/6-17-10

Zagreb, 15. ožujka 2017.

Ravnatelj
 dr. sc. Damir Šantek, dipl. ing. geod., v. r.
### NN 28/2017 (29.3.2017.), Ispravak Pravilnika o uređenju ugovornih odnosa u sektoru mlijeka i mliječnih proizvoda

MINISTARSTVO POLJOPRIVREDE

656

Nakon usporedbe s izvornim tekstom utvrđene su pogreške u Pravilniku o uređenju ugovornih odnosa u sektoru mlijeka i mliječnih proizvoda, koji je objavljen u »Narodnim novinama«, broj 24 od 17. ožujka 2017. godine te se daje

ISPRAVAK

PRAVILNIKA O UREĐENJU UGOVORNIH ODNOSA U SEKTORU MLIJEKA I MLIJEČNIH PROIZVODA

U Pravilniku o uređenju ugovornih odnosa u sektoru mlijeka i mliječnih proizvoda (»Narodne novine«, broj 24/17), članku 4. stavku 4. u odredbi koja se odnosi na stavak 4. umjesto:

»u kilogramima« trebaju stajati: »u litrama i/ili kilogramima«.

Klasa: 011-01/16-01/27

Urbroj: 525-07/0565-17-15

Zagreb, 21. ožujka 2017.

Ministar poljoprivrede
 Tomislav Tolušić, dipl. iur., v. r.
### NN 28/2017 (29.3.2017.), Dodjela Povelje zahvalnosti za osobitu ulogu u stvaranju moderne i suvremene hrvatske države te izniman doprinos u međunarodnom priznanju Republike Hrvatske

PREDSJEDNICA REPUBLIKE HRVATSKE

635

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst), prigodom 25. obljetnice međunarodnog priznanja Republike Hrvatske, dodjeljujem

POVELJU ZAHVALNOSTI

za osobitu ulogu u stvaranju moderne i suvremene hrvatske države te izniman doprinos u međunarodnom priznanju Republike Hrvatske

dr. FRANJI TUĐMANU, prvom predsjedniku Republike Hrvatske

VLADI DEMOKRATSKOG JEDINSTVA REPUBLIKE HRVATSKE

HRVATSKIM BRANITELJIMA.

Klasa: 061-01/17-06/02

Urbroj: 71-06-04/6-17-01

Zagreb, 15. siječnja 2017.

Predsjednica
 Republike Hrvatske
 Kolinda Grabar-Kitarović, v. r.
### NN 28/2017 (29.3.2017.), Odluka o minimalnim novčanim iznosima potrebnim za mjesečno uzdržavanje djeteta

MINISTARSTVO ZA DEMOGRAFIJU, OBITELJ,
 MLADE I SOCIJALNU POLITIKU

644

Na temelju članka 314. stavka 1. Obiteljskog zakona (»Narodne novine«, broj 103/15) ministrica za demografiju, obitelj, mlade i socijalnu politiku, donosi

ODLUKU

O MINIMALNIM NOVČANIM IZNOSIMA POTREBNIM ZA MJESEČNO UZDRŽAVANJE DJETETA

Minimalni novčani iznosi koji predstavljaju minimum iznosa ukupnih materijalnih potreba za mjesečno uzdržavanje maloljetnog djeteta u Republici Hrvatskoj koje je dužan platiti roditelj koji ne stanuje s djetetom, određuju se u postotku od prosječne mjesečne isplaćene neto plaće po zaposlenome u pravnim osobama Republike Hrvatske, koja za razdoblje od siječnja do prosinca 2016. iznosi 5.685,00 kn, prema Priopćenju Državnog zavoda za statistiku Broj: 9.1.1/12. od 28. veljače 2017., iznose:

– za dijete do 6 godina 17% prosječne plaće 966,45 kn,

– za dijete od 7 do 12 godina 20% prosječne plaće 1.137,00 kn,

– za dijete od 13 do 18 godina 22% prosječne plaće 1.250,70 kn.

Ova Odluka stupa na snagu s 1. travnja 2017. godine.

Klasa: 552-07/17-02/41

Urbroj: 519-03-1-2/4-17-3

Zagreb, 24. ožujka 2017.

Ministrica
 Nada Murganić, v. r.
### NN 28/2017 (29.3.2017.), Odluka o katastarskoj izmjeri na području Općine Lekenik za dio katastarske općine Vukojevac

DRŽAVNA GEODETSKA UPRAVA

651

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/2007, 152/2008, 124/2010, 56/2013 i 121/16) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE LEKENIK ZA DIO KATASTARSKE OPĆINE VUKOJEVAC

I.

U svrhu izrade katastra nekretnina i obnove zemljišne knjige na području Općine Lekenik za dio katastarske općine Vukojevac provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka izabrana za izvršavanje poslova na katastarskoj izmjeri.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke izabrane za izvršavanje poslova na katastarskoj izmjeri, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Općine Lekenik za dio katastarske općine Vukojevac dužni su do 30. lipnja 2017. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Općine Lekenik za dio katastarske općine Vukojevac dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Sisak i tvrtka Geodist d.o.o., osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/17-04/03

Urbroj: 541-03-01-01/6-17-12

Zagreb, 22. ožujka 2017.

Ravnatelj
 dr. sc. Damir Šantek, dipl. ing. geod., v. r.
### NN 28/2017 (29.3.2017.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVSTVA

649

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03., 31/10. i 139/10.) ministar zdravstva donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03., 179/03., 95/04., 179/04., 113/05., 130/05., 05/06., 45/06., 78/06., 98/06., 113/06., 45/07., 77/07., 116/07., 126/07., 133/07., 15/08., 29/08., 45/08., 90/08., 135/08., 15/09., 26/09., 33/09., 43/09., 68/09., 78/09., 89/09., 116/09., 138/09., 14/10., 31/10., 44/10., 79/10., 120/10., 133/10., 12/11., 34/11., 44/11., 58/11., 68/11., 87/11., 112/11., 136/11., 148/11., 18/12., 30/12., 55/12., 65/12., 83/12., 106/12., 113/12., 8/13., 22/13., 35/13., 46/13. 69/13., 89/13., 151/13., 61/14., 94/14., 130/14, 152/14., 26/15., 34/15., 42/15., 53/15., 77/15., 90/15., 111/15. 128/15., 15/16. 45/16., 87/16. i 94/16.)

u točki I. iza rednog broja 138. dodaju se brojevi i riječi:

139. »Ustanova za zdravstvenu skrb VAŠ PREGLED, Trpinjska 9, Zagreb.«

Ovo Rješenje stupa na snagu osmoga dana od dana objave u »Narodnim novinama«.

Klasa: UP/I-500-01/03-06/1

Urbroj: 534-03-1-1/4-17-140

Zagreb, 14. ožujka 2017.

Ministar
 prof. dr. sc. Milan Kujundžić, dr. med., v. r.
### NN 28/2017 (29.3.2017.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

Ministarstvo zdravstva

648

Na temelju članka 107. stavka 4. i stavka 6. Zakona o oružju (»Narodne novine« broj 63/07., 146/08., 59/12.), ministar zdravstva donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08, 137/08, 15/09, 26/09, 33/09, 43/09, 68/09, 78/09, 91/09, 116/09, 138/09, 14/10, 31/10, 44/10, 79/10, 118/10, 133/10,12/11, 36/11, 42/11, 58/11, 68/11, 76/11, 112/11, 148/11, 18/12, 30/12, 55/12, 65/12, 69/12, 83/12, 106/12, 113/12, 8/13, 22/13, 35/13, 46/13, 69/13, 89/13, 122/13, 151/13, 61/14, 94/14, 130/14, 152/14, 26/15, 42/15, 53/15, 90/15, 111/15, 128/15, 15/16, 45/16, 72/16, 87/16, 94/16 i 109/16)

iza rednog broja 298. dodaje se redni broj i riječi:

299. »Ustanova za zdravstvenu skrb VAŠ PREGLED, Trpinjska 9, Zagreb.«

Ovo Rješenje stupa na snagu osmoga dana od dana objave u »Narodnim novinama«.

Klasa: UP/I-500-01/07-05/08
 Urbroj: 534-03-1-1/4-17-128
 Zagreb, 14. ožujka 2017.

Ministar
 prof. dr. sc. Milan Kujundžić, dr. med., v. r.
### NN 29/2017 (31.3.2017.), Odluka o opozivu mr. sc. Spomenke Cek dužnosti generalne konzulice Republike Hrvatske u Sjedinjenim Američkim Državama, sa sjedištem u New Yorku

PREDSJEDNICA REPUBLIKE HRVATSKE

659

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 23. Zakona o vanjskim poslovima (»Narodne novine«, broj 48/96, 72/13 i 127/13), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/16-02/18, urbroj: 5030115/1-17-09 od 21. ožujka 2017., donosim

ODLUKU

O OPOZIVU GENERALNE KONZULICE
 REPUBLIKE HRVATSKE U SJEDINJENIM AMERIČKIM DRŽAVAMA, SA SJEDIŠTEM U
 NEW YORKU

Mr. sc. SPOMENKA CEK opoziva se dužnosti generalne konzulice Republike Hrvatske u Sjedinjenim Američkim Državama, sa sjedištem u New Yorku i konzularnim ovlastima nad konzularnim područjem koje obuhvaća sljedeće savezne države: Connecticut, Delaware, Florida, Georgia, Maine, Massachusetts, New Hampshire, New York, New Jersey, North Carolina, Puerto Rico, Rhode Island, South Carolina, Vermont i Virgin Islands.

Ova Odluka stupa na snagu danom donošenja.

Klasa: 018-07/17-03/01
 Urbroj: 71-06-01/1-17-2
 Zagreb, 23. ožujka 2017.

Predsjednica
 Republike Hrvatske
 Kolinda Grabar-Kitarović, v. r.
### NN 29/2017 (31.3.2017.), Odluka o postavljanju Tončija Staničića za izvanrednog i opunomoćenog veleposlanika Republike Hrvatske u Ruskoj Federaciji, sa sjedištem u Moskvi

PREDSJEDNICA REPUBLIKE HRVATSKE

658

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/16-01/18, urbroj: 5030115/1-17-08 od 21. ožujka 2017., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA
 REPUBLIKE HRVATSKE

Mr. sc. TONČI STANIČIĆ postavlja se za izvanrednog i opunomoćenog veleposlanika Republike Hrvatske u Ruskoj Federaciji, sa sjedištem u Moskvi.

Ova Odluka stupa na snagu 12. travnja 2017. godine.

Klasa: 018-07/17-02/02
 Urbroj: 71-06-01/1-17-2
 Zagreb, 23. ožujka 2017.

Predsjednica
 Republike Hrvatske
 Kolinda Grabar-Kitarović, v. r.
### NN 29/2017 (31.3.2017.), Odluka o imenovanju Nanada Bakića posebnim savjetnikom Predsjednice Republike Hrvatske za digitalnu transformaciju i STEM

PREDSJEDNICA REPUBLIKE HRVATSKE

660

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 6. Odluke o Uredu predsjednice Republike Hrvatske (»Narodne novine«, broj 20/15, 81/16 i 116/16), donosim

ODLUKU

O IMENOVANJU POSEBNOG SAVJETNIKA PREDSJEDNICE REPUBLIKE HRVATSKE ZA DIGITALNU TRANSFORMACIJU I STEM

NENAD BAKIĆ imenuje se posebnim savjetnikom Predsjednice Republike Hrvatske za digitalnu transformaciju i STEM.

Ova Odluka stupa na snagu danom donošenja.

Klasa: 080-02/17-01/03
 Urbroj: 71-06-01/1-17-1
 Zagreb, 30. ožujka 2017.

Predsjednica
 Republike Hrvatske
 Kolinda Grabar-Kitarović, v. r.